Olaf Dahll

Olaf Ottesen Dahll (født 19. desember 1889 i Kristiania, død 27. mai 1968 i Oslo) var en norsk jurist og roer som også representerte Norge i OL.Dahll, Olaf Ottosen i Merkantilt leksikon, 1935.
Liv og virke
Bakgrunn
Han var sønn av ingeniør Jørgen Henrik Dahll og Regine Amalie Ottesen.Sverre M. Halbo, Norges advokater og sakførere 1932 på Aschehoug, 1932. Etter examen artium 1907 ble han student og representerte Studenternes Roklub da han var med i Sommer-OL 1912, som ble avholdt i Stockholm. Laget kom til kvartfinalen.Olaf Dahll  i sports-reference.com med resultater fra OL 1912. 
Karriere
Etter cand.jur. 1913 hadde han en variert karriere. Først ett år som sekretær ved generalinspektoriatet i det østlige Anatolia, det som i dag er Armenia. Han var bosatt i Van men så kom den første verdenskrig og den europeiske administrasjon av området ble lagt i bero. 

Så han for tilbake til Norge og ble advokat i Torridal ved Kristiansand. Dernest 1915–1916 sekretær i Utenriksdepartementet. Fra 1916 til 1917 var han sjef for Norske Studenters Roklub, mens han 1916 til 1920 var ved advokatkontoret Johan J. L. Schaanning i Kristiania. 

I 1920 var han forøvrig høyesterettsadvokat i ett år, før han var ett år på studieopphold i London hos skipsmegler-firmaet Botterrell & Roche i London og lærte seg den engelske sjørett og handelsrett. Han ble også sekretær for Norsk Skipsmeglerforbund og med i direksjonen for Holmenkollbanen og det såkalte Continentalkomplekset.  Fra  1921 til 1928 ble han opphøyet til partner med Schaanning, og fra 1928 i utvidet kompaniskap med Ernst Hilditch, Folkvard Bugge og B. Dahl-Hansen. Men advokat-selskapet ble oppløst i 1932.

Han var ellers ulønnet offiser fra 1908, fra 1918 ulønnet premierløytnant i hjulrytterkompani (de som bruker sykkel for å forflytte seg) og tok Idrettsmerket i gull, en utmerkelse etablert i 1915 for generelle ferdigheter. Han ble  også tildelt Kongens fortjenstmedalje i gull.  Fra 1929 til 1934 var han president i Norges Fekteforbund.  

I 1917 giftet han seg i København med ho Agnete Cold (1896) som var datter av Christian Magdalus Thestrup Cold som var dansk utenriksminister fra 1922 til 1924.Elisa Tandberg, Ottesen - slekten fra Rødby på Lolland, 1950. 

 Utgivelser 
 Om skipsmegleres rettslige stil, 1925

 Referanser 

 Eksterne lenker 


Kategori:Norske roere
Kategori:Norske jurister
Kategori:Deltakere for Norge under Sommer-OL 1912
Kategori:Roere under Sommer-OL 1912
Kategori:Norske idrettsledere
Kategori:Personer fra Oslo
Kategori:Kongens fortjenstmedalje i gull